हादसे में मृतकों की संख्या बढ़ने की आशंका है.  नाव में 692 लोग सवार थे और यह फ़िलिपींस के दूसरे सबसे बड़े शहर सेबु के बंदरगाह की ओर आ रही थी. टक्कर स्थानीय समय के अनुरास शुक्रवार की रात क़रीब नौ बजे हुई.नाव के मालिक के प्रवक्ता ने स्थानीय रेडियो को बताया कि टक्कर ज़बरदस्त थी और हादसे के आधे घंटे के भीतर ही नाव डूब गई.एक बचाए गए व्यक्ति ने बताया कि उसने पानी में लाशे तैरती देखीं.नाव में सवार यात्रियों के मुताबिक़ नाव के डूबने के दौरान सैंकड़ों यात्री पानी में कूद गए थे. दुर्घटना के वक़्त बहुत से यात्री नींद में थे और अंधेरे के कारण लोगों को बाहर निकलने के लिए भी संघर्ष करना पड़ा.नाव पर सवार जेरविन उगुडोंग नाम के व्यक्ति ने स्थानीय रेडियो को बताया कि ऐसा लगता है कि कुछ लोग बाहर निकलने में कामयाब नहीं हो सके.कोस्टगार्ड के मुताबिक़ मालवाहक जहाज़ सलपीसियो एक्सप्रेस पर चालक दल के 36 सदस्य सवार थे. हालाँकि दुर्घटना के बाद जहाज़ डूबने से बच गया.दिसंबर 1987 में फ़िलिपींस में ही डोना पेज नाम की एक नाव के एक टैंकर से टकरा जाने के कारण चार हज़ार से ज़्यादा लोग मारे गए थे.फ़िलिपींस द्वीपसमूह में उष्णकटिबंधीय मौसम, नावों के ख़राब रखरखाव और सुरक्षा नियामकों के सख़्ती से लागू न करवाए जाने के कारण समुद्री दुर्घटनाएं होना आम बात है.(बीबीसी हिन्दी के एंड्रॉएड ऐप के लिए 



यहां क्लिक करें. आप हमें 



फ़ेसबुक और 



ट्विटर पर फ़ॉलो भी कर सकते हैं.)